cyanic-selkie/wikianc huggingface dataset:
Identify (ալբոմ)
Identify, հարվկորեական բոյ բենդ GOT7-ի առաջին ստուդիական ալբոմը։ Թողարկվել է 2015 թվականի նոյեմբերի 18-ին JYP Entertainment-ում գլխավոր «하지하지마 (Stop Stop It)» սինգլով։
Ակներ գյուղի միջնակարգ դպրոց
Պատմություն
Մինչև 1920 թվականը Ակներ գյուղում դպրոց չի եղել։ Աշակերտները սովորել են Վերիշեն գյուղի հնգամյա դպրոցում։ Որպես դպրոց ծառայում էին վերիշենցիներ Վարդան Դադալյանի և Գրիգոր Միրումյանի տները։ Հետահագում՝ մինչև 1931 թվականը Ակներում գործել է տարրական դպրոց՝ Իրիցին Խաշուն և Մկրտիչ Ալխասյանի տներում։
Identify (ալբոմ)
Երգ
«Stop Stop It»
Ակներ գյուղի միջնակարգ դպրոց
Պատմություն
1931 թվականին շահագործման է հանձնվել Ակների նորակառույց տարրական դպրոցը, որը եղել է միհարկանի, ունեցել է 4 սենյակ։ Աշակերտները տարրական կրթություն ստացել են այստեղ, այնուհետև ուսումը շարունակել են Վերիշենի յոթնամյա դպրոցում։
Identify (ալբոմ)
Ծանոթագրություններ
Կատեգորիա:2014 ալբոմներ Կատեգորիա:Ալբոմներ այբբենական կարգով
Ակներ գյուղի միջնակարգ դպրոց
Պատմություն
Պատերազմից հետո Ակների ժողովրդի և Գորիսի շրջժողկրթբաժնի ուժերով կառուցվել է դպրոց։ 1947 թվականին աշակերտների թիվը 84 էր, 1962 թվականին՝ 120։
1992 թվականի սեպտեմբերի 1-ից Վերիշենի միջնակարգ դպրոցի շենքում սկսել է գործել Ակների առանձնացված կրթօջախը ։ Նույն թվականին Ակներում դպրոց կառուցելու նախագիծ մշակվեց և Ակների խանութի շենքը վերափոխվեց, հարմարացվեց դպրոցի։ 1995 թվականին Հայաստանի սոցիալական ներդրումների հիմնադրամի և գյուղի ժողովրդի ուժերով կազմվեց նոր նախագիծ։ 1998 թվականի հունիս ամսում շենքը շահագործման հանձնվեց։ Ակների նոր դպրոցի հանդիսավոր բացումը տեղի է ունեցել 1998 թվականի հունիսի 17-ին։ Հետագայում դպրոցի ետնամասում կառուցել է նաև սպորտային բացօթյա խաղահրապարակ, որի հանդիսավոր բացումը տեղի է ունեցել  1999 թվականի մայիսի 22-ին։
Աղբյուրներ
Կատեգորիա:Ակներ (Սյունիքի մարզ) Կատեգորիա:1931 հիմնադրումներ Հայաստանում
Քլեր Մարտեն
Քլեր Մարտեն (Claire Martin, իրական ազգանունը՝ Մոնթրյոլ, Montreuil, ), կանադացի կին գրող-արձակագիր, վիպասան, պատմվածքների և ինքնակենսագրական արձակների հեղինակ, գրական թարգմանիչ։ Մարտենը, որի ֆրանսերեն ստեղծագործություններն արժանացել են բազմաթիվ մրցանակների, օրինակ՝ Գեներալ-նահանգապետի մրցանակը, Կանադայի թագավորական ընկերության անդամ էր և Կանադայի շքանշանի դափնեկիր։
Կենսագրություն
Քլեր Մարտենը ծնվել է 1914 թվականին, Քվեբեկում։ Սովորել է Քվեբեկի ուրսուլինների դպրոցում, ապա` Բոսորի կանանց վանական դպրոցում։ Ուսումն ավարտելուց հետո աշխատել է որպես հաղորդավար Քվեբեկի «CKCV», «CBV» և «Radio-Canada» ֆրանսալեզու ռադիոկայաններում։ Հենց նրան է պատիվ տրվել 1945 թվականին Քվեբեկի բնակչությանը հայտարարել Երկրորդ համաշխարհային պատերազմի՝ եվրոպական թատերաբեմում ռազմական գործողությունների ավարտի մասին ։ 1945 թվականին ամուսնանալով Ռոլան Ֆոշեի հետ և ամուսնացած կին լինելու պատճառով կորցնելով աշխատանքը ռադիոյում՝ Քլերը տեղափոխվել է Օտտավա և իրեն նվիրել գրական գործունեությանը ։ 1958 թվականին լույս է տեսել նրա առաջին գիրքը՝ «Սիրով կամ առանց սիրո» (Avec ou sans amour) պատմվածքների ժողովածուն, որի համար նա շատ չանցած արժանացել է Քվեբեկի «Le Cercle du livre de France» հրատարակչության գրական մրցանակի։ Այդ ժողովածուից անմիջապես հետո, 1960 և 1962 թվականներին հրատարակվել են նրա երկու վեպերը, իսկ 1965 թվականին լույս է տեսել «Երկաթե ձեռնոցի մեջ» ինքնակենսագրական երկերգությունը (Dans un gant de fer): Այդ երկհատորյակը նրան ճանաչում է բերել որպես գրող-արձակագիր և արժանացրել մի շարք մրցանակների՝ 1965 թվականին Քվեբեկի մրցանակից և «Ֆրանսիա-Քվեբեկ» ասոցիացիայի մրցանակից մինչև 1967 թվականին Գեներալ-նահանգապետի մրցանակ ։ Բռնակալ հոր կողմից կառավարվող բազմազավակ ընտանիքում մեծացած Քլերի մանկության մասին պատմող «Երկաթե ձեռնոցի մեջ» գիրքը Քվեբեկի պատմության մեջ առաջին բացահայտ ֆեմինիստական գիրքն է ։ Քլեր Մարտենի մյուս վեպը՝ «Մեռածները» (Les Morts), լույս է տեսել 1970 թվականին, իսկ երկու տարի անց Մոնրեալի «Կանաչ վարագույր» թատրոնում ներկայացվել է վեպի դրամատիկական մշակումը ։
1972-1982 թվականներին Քլեր Մարտենը բնակվել է Ֆրանսիայում՝ զբաղվելով գրքերի թարգմանությամբ։ Այդ ժամանակաշրջանում նրա կողմից կանադական անգլալեզու գրականությունից ֆրանսերեն են թարգմանվել այնպիսի դասական ստեղծագործություններ, ինչպիսիք են Մարգարետ Լորենսի «Քարե հրեշտակը» և Ռոբերտսոն Դևիսի «Մանտիկորան»։ Կանադա վերադառնալուց հետո նրա գրական գործունեությունում սկսվել է տևական դադար, որն ընդհատվել է 1986 թվականին՝ Ռոլանդի մահից հետո, երբ Քլերի ստեղծագործություններն սկսել են տպագրվել գրական ամսագրերում ։ 1999 թվականին հրատարակվել է «Ամբողջ կյանքը» (Toute la vie) պատմվածքների ժողովածուն, որի համար հեղինակն արժանացել է Քվեբեկի գրական ակադեմիայի մեդալի ։ Նոր դարաշրջանի առաջին տասնամյակին լույս են տեսել Քլեր Մարտենի ևս չորս վեպ և պատմվածքների երկու ժողովածու ։ Քլեր Մարտենը մահացել է 2014 թվականի հունիսին՝ 100 տարեկան դառնալուց մի քանի ամիս անց ։
Մրցանակներ և կոչումներ
Քվեբեկի և Կանադայի ազգային գրական մրցանակներից բացի, Քլեր Մարտենն արժանացել է մի շարք պետական պարգևների։ 1984 թվականին նրան արժանացել է Կանադայի շքանշանի սպայի կոչման, իսկ 2001 թվականին դարձել է այդ շքանշանի ասպետ, ինչը Կանադայում բարձրագույն քաղաքացիական պարգևն է ։ 2007 թվականին Քլեր Մարտենը դարձել է Քվեբեկի ազգային շքանշանի սպա, իսկ 2010 թվականին՝ Արվեստի և գրականության ֆրանսիական շքանշանի սպա ։
1967 թվականից Քլեր Մարտենը Կանադայի թագավորական ընկերության անդամ էր ։ 2001 թվականին ներառվել է Մեծագույն քվեբեկցիների ակադեմիայի ցանկերում, իսկ 2009 թվականին դարձել է Լավալի համալսարանի պատվավոր դոկտոր ։
Արտաքին հղումներ
Կատեգորիա:Կանադացի գրողներ Կատեգորիա:Կեղծանուններ Կատեգորիա:21-րդ դարի կին գրողներ Կատեգորիա:20-րդ դարի կին գրողներ Կատեգորիա:Ֆեմինիստ գրողներ Կատեգորիա:Վիպասաններ Կատեգորիա:Արձակագիրներ
Էմիլի Կեմպին-Սփիրի
Էմիլի Կեմպին-Սփիրի (Emilie Kempin-Spyri,, ամուսնական անունը՝ Կեմպին), Շվեյցարիայում առաջին կինը, որն իրավաբանի աստիճան է ստացել և աշխատել որպես ակադեմիական դասախոս։ Բայց և այնպես, իր սեռի պատճառով նրան չէր թույլատրվում փաստաբան լինել, այդ պատճառով արտագաղթել է Նյու Յորք, որտեղ դասավանդել է կանանց համար նախատեսված իրավաբանական դպրոցում։
Արձակագիր Յոհաննա Սփիրիի եղբոր դուստրը։
Կենսագրություն
1883 թվականին ընդունվել է Ցյուրիխի համալսարան՝ դառնալով իրավաբանական ֆակուլտետի առաջին կին ուսանողը։ 1887 թվականին դարձել է Եվրոպայի առաջին կին Իրավունքի դոկտորը ։ Այնուամենայնիվ, նրան չի տրվել փաստաբանի խարտիան` ակտիվ քաղաքացիության բացակայության պատճառով։ Bundesgericht-ում (Շվեյցարիայի Դաշնային Գերագույն դատարան) Դաշնային Սահմանադրության 4-րդ հոդվածի վերանայման իր առաջարկը, որի իրենից ենթադրում էր, որ «Շվեյցարիայի քաղաքացիներ» կարող են լինել նաև կայանք, մերժվել էր որպես «ebenso neu als kühn» (just as novel as audacious) ։
Երբ նրան մերժեցին դասախոսել Ցյուրիխի համալսարանում, նա կարճ ժամանակով արտագաղթել է Նյու Յորք, որտեղ հիմնել է կանանց առաջին իրավաբանական դպրոցը։ Ամուսնու՝ Վոլտեր Կեմպինի հայրենաբաղձության պատճառով, որը չէր հարմարվում Նյու Յորքի կյանքին, ընտանիքը շուտով հետ է վերադառնում Շվեյցարիա։
1891 թվականին նա Ցյուրիխի համալսարանի դասախոսի պաշտոնի համար նոր հայտ է ուղարկում։ Չնայած բուհական սենատը ևս մեկ անգամ մերժում է դիմումը, նա կրթության բաժնում որպես բացառություն ստացում է «Venia Legendi» (դասախոսության իրավունք)։ Էմիլին չէր կարողանում դասախոսի աշխատավարձով պահել իր ընտանիքը։ Իր կյանքի ընթացքում Կեմպին-Սփիրին շատ անգամներ է պայքարել իրավաբանի պաշտոնին հասնելու համար, և վերջնականապես կոտրվում է այդ անհաջող պայքարում։ Նա մահանում է աղքատության մեջ 1901 թվականին Բազելում՝ արգանդի քաղցկեղից։
ի շնորհիվ 1898 թվականին Ցյուրիխի համալսարանի կանտոնը կանանց՝ չնայած ակտիվ քաղաքացիության բացակայությանը, իրավաբանություն ուսումնասիրելու համար նոր կանոնադրություն էր մշակում։ Կանանց փաստաբան դառնալու որոշումՆ առաջին անգամ ընդունվել է 1923 թվականին։ Աննա Մաքկենրոթը շվեյցարացի առաջին կին փաստաբանն էր ։
Հիշատակ
2004 թվականի ապրիլի 19-ին «Gesellschaft zu Fraumünster» շվեյցարացի կանանց միությունը Էմիլի Կեմպին-Սփիրիին արժանացրել էր Ցյուրիխի պատվավոր քաղաքացու կոչման, թեև նրա գերազանց գործունեությունը մոռացության էր մատնվել։ Միջոցառումը տեղի էր ունեցել Ցյուրիխի համալսարանում ։ Հուշատախտակը, որը բացվել էր այդ ժամանակ, 2009 թվականի մայիսի 28-ին տեղափոխվել է Bibliothek des Rechtswissenschaftlichen ինստիտուտի ֆոե  ։
2008 թվականի հունվարի 22-ին տեղի ունեցած արարողության ժամանակ Ցյուրիխի համալսարանի դահլիճում բացվել էր Պիպիլոտիի Ռիստի կողմից նախագծված գավիթը․ այսպիսով, Էմիլի Կեմպին-Սփիրին ճանաչվել էր որպես Ցյուրիխի համալսարանի առաջին կին դասախոսը և որպես կանանց համար հավասար իրավունքների պիոներ
Արտաքին հղումներ
Կատեգորիա:Կանանց իրավունքների ակտիվիստներ Կատեգորիա:Շվեյցարացի կին փաստաբաններ Կատեգորիա:Ցյուրիխի համալսարանի շրջանավարտներ Կատեգորիա:19-րդ դարի շվեյցարացի փաստաբաններ Կատեգորիա:19-րդ դարի շվեյցարացի կանայք Կատեգորիա:20-րդ դարի շվեյցարացի փաստաբաններ Կատեգորիա:20-րդ դարի շվեյցարացի կանայք Կատեգորիա:Շվեյցարացի իրավաբաններ Կատեգորիա:Շվեյցարացի ֆեմինիստներ Կատեգորիա:Կանանց իրավունքների իրավապաշտպաններ Կատեգորիա:Ոչ գեղարվեստական գրողներ
Սալսեն
Սալսեն (Salsein), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կաստիյոն ան Կուզրան կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09279։
Բնակչություն
Համայնքի բնակչությունը 2008 թվականին կազմում էր 46 մարդ։
Տնտեսություն
2007 թվականի տվյալներով 27 աշխատունակ տարիքի մարդկանցից (15-64 տարեկան) 20-ը տնտեսապես ակտիվ էին, 7-ը անգործունակ (ակտիվության ցուցանիշը 74,1 %, 1999 թվականին եղել է՝ 70,8 %)։ 20 աշխատունակ բնակիչներից 18-ը աշխատում էին (12 տղամարդ և 6 կին), անաշխատանք էին 2-ը (1 տղամարդ և 1 կին)։ 7 անգործունակ մարդկանցից 1-ը աշակերտներ կամ ուսանողներ են, 3-ը թոշակառու, 3-ը անաշխատունակ էին այլ պատճառներով ։
Կանատա Մազ
Կանատա Մազ, «Աստղային պատերազմներ» ֆանտաստիկական առասպելի մեջ հնարովի կերպար։ Առաջին անգամ հայտնվել  2015 թվականին  «Աստղային պատերազմներ։ Էպիզոդ VII։ Ուժի արթնացում» ֆիլմում։ Նա ստեղծվել է CGI-ի միջոցով։ Մազը նախկին ծովահեն է և  մաքսանենգ, ավելի քան 1000 տարի հորինված մոլորակ Տակոդանայի վրա` պալատում, ղեկավարել է միջաստղային փոքրիկ պանդոկը։
Սալսեն
Արտաքին հղումներ
Կատեգորիա:Ֆրանսիայի համայնքներ
Կանատա Մազ
Խառնվածք
Ընկալումը և ստեղծումը
Ուժի արթնացում ֆիլմի ռեժիսոր և սցենարիստ Ջեյ Ջեյ Աբրամսը 2015 թվականի նոյեմբերին պատմել է․ «Ամենասկզբից ես ցանկանում էի Մազին խամաճիկ դարձնել, բայց երբ մենք վերջնականորեն որոշեցինք նրա անելիքը, նա զգաց, որ զավթողականության գործընթացն ավելի արդյունավետ արձագանքներ է ունենում» ։ Ի տարբերություն շատ այլ արարածների, նրա մասնակցությամբ դրվագները գործնական հետևանքներ են ունեցել, որի մասին Աբրամսը նշում է․
Աբրամսն ասել է․«Ես մի քանի կոնկրետ միտք ունեի, թե նա ինչպես պետք է աշխատի և ինչ պետք է անի։ Ես խոսում եմ այն ակնոցների մասին, որը նա կրում էր։ Նրա աչքերը իր խառնվածքի մեջ մեծ դեր ունեն, և դուք կտեսնեք, թե նա ինչպես է խաղում»։ Աբրամսը թերթերից մեկին պատմել է իր հարազատ քաղաք  Palisadian-Post–ի մասին, և որ Մազի կերպարը ստեղծելու համար օգտվել է  Palisades Charter High School դպրոցի անգլերենի ուսուցիչ Ռոուզ Գիլբերտի կերպարից ։ Նա ասել է․
Նկարագրություն
Մազը մարդանման է, մաշկի վրա նարնջագույն կետիկներ ունի և կրում է մեծ ակնոցներ։ Նախկին ծավահեն է և մաքսանենգ։ Նա աշխատում էպալատի միջաստղային փոքրիկ պանդոկում, որը գտնվում է Տակոդանա մոլորակում ։ Աբրամսը պատմում է նրա նախապատմությունը․
Աբրամսը նաև նշում է, որ «աչքերը նրա խառնվածքի կարևոր բնութագրիչներից է»։  Էնթոնի Բրեզնիկն ասում է, – Մազը իմաստուն, երկարակյաց այլմոլորակային է, որը միացված է գալակտիկայի միստիկ կողմին։ Օտար ծագում ունեցող և այլ մոլորակներից եկած կերպարների մասին Աբրամսն ասել է, որ եթե անգամ Ուժի արթնացումը չպատասխանի այդ հարցերին, ապա Մազի մասին ավելի մանրամասն տեղեկություններ կլինեն «այլ վայրերում»։ Աբրամսը շեշտը դնելով Նիոնգոյի կերպարի աչքերի վրա, մեկնաբանում է․ «որպես ֆիլմերի դերասան, ձեր աչքերը բավական են հաղորդակցվելու համար։ Այնպես որ, դա հաստատ նվեր էր՝ կախարդանքի միջոց, որը պետք է ծառայեր կերպարի բռնազավթումների ժամանակ»։ Նիոնգոյի մարզիչը դառնում է իր կոլեգան՝ Ուժի արթնացում  ֆիլմից, որը կերպարանավորում էր Գերագույն առաջնորդ Սնոուկին, և ավելի վաղ «Մատանիների տիրակալը» ֆիլմաշարում դերակատարել է Գոլլումին։ Նիոնգոն անձամբ ասել է․«ամենամեծ խորհուրդը, որ նա տվել է ինձ՝ դա այն է, որ զարգացնելով կերպարի շարժողական բնույթը, ես նույնպես կզարգանամ, ինչպես ցանկացած մեկ ուրիշը։ Դուք պետք է հասկանաք ով է կերպարը, և ինչն է նրան դարձնում այնպիսին, ինչպիսին որ կա»։
Ոժի արթնացում(2015) Ֆիլմում Հան Սոլոն այցելում է իր հին ընկերոջ Մազի փոքրիկ պանդոկը,  խնդրելով նրանից օգնություն, որպեսզի դիմակայի վերադարձող BB-8 դրոյիդին։ Մազը, ով սիրահարված է  օդաչու Հանին, հետաքրքրված է նրա ընկերներով՝  դավաճան–օդաչու Ֆինով և աղբահավաք Ռեյով։
Ձմեռային օլիմպիական խաղեր 1976
Ձմեռային օլիմպիական խաղեր 1976 պաշտոնապես հայտնի որպես XII Ձմեռային օլիմպիական խաղեր (1980 Winter Olympics, XIIes Jeux olympiques d'hiver), ձմեռային բազմասպորտային իրադարձություն, որը տեղի է ունեցել 1976 թվականի փետրվարի 4-15-ը Ավստրալիայի Ինսբրուք քաղաքում։ Երկրորդ անգամն էր, որ Տիրոլ նահանգը հյուրընկալել է խաղերը, որը շնորհվել էր Ինսբրուքին այն բանից հետո, երբ նախնական հյուրընկալող քաղաք Դենվերը 1972 թվականին հրաժարվել էր։
Քաղաքի ընտրություն
Խաղերի համար հայտ էին ներկայացրել ԱՄՆ-ի Կոլորադո նահանգի Դենվեր, Շվեյցարիայի՝ Սիոն, Ֆինլանդիայի՝ Տամպերե, Կանադայի Բրիտանական Կոլումբիայի Վանկուվեր քաղաքները։ Քվեարկությունը տեղի էր ունեցել 1970 թվականի մայիսի 12-ին Նիդերլանդների Ամստերդամ քաղաքում ՄՕԿ-ի 69-րդ նստաշրջանում։
1976 թվականի ձմեռային օլիմպիական խաղերի ընտրության գործընթացը բաղկացած էր չորս հայտերից՝ Սիոն, Դենվեր, Տամպերե և Վանկուվեր։ Ընտրությունը կատարվել է 1970 թվականի մայիսի 12-ին Ամստերդամում կայացած ՄՕԿ-ի 70-րդ նստաշրջանում ։ 1972 թվականի նոյեմբերի 7-ին կայացած համապետական հանրաքվեի ընթացքում Կոլորադոյի ընտրողները մերժել են խաղերի ֆինանսավորումը (միակ անգամը, երբ խաղերը անցկացնելու իրավունք ստացած երկիրը հրաժարվել է) ։ Դենվերը պաշտոնապես հեռացել է նոյեմբերի 15-ին, և ՄՕԿ-ն այնուհետև առաջարկել է խաղերը Կանադայի Բրիտանական Կոլումբիայի Ուիստլեր քաղաքին, բայց նա նույնպես հրաժարվել է՝ ընտրություններից հետո կառավարության փոփոխության պատճառով։ Սոլթ Լեյք Սիթին առաջարկել է հյուրընկալել խաղերը, բայց ՄՕԿ-ը, որը դեռ ցնցված էր Դենվերի մերժումից, հրաժարվել է և 1973 թվականի փետրվարի 5-ին ընտրել է Ինսբրուքը որպես 1976 թվականի Ձմեռային օլիմպիական խաղերի քաղաք, որը հյուրընկալել էր 1964 թվականի Ձմեռային օլիմպիական խաղերը տասներկու տարի առաջ։ Այնուհետև Սոլթ Լեյք Սիթին հյուրընկալել է 2002 թվականին Ձմեռային օլիմպիական խաղերը։
Թալիսման
1976 թվականի Ձմեռային օլիմպիական խաղերի թալիսմանը Շնեմանն էր՝ կարմիր թիրոլյան գլխարկով ձնեմարդ։ Նախագծված Վալտեր Պատչի կողմից՝ Շնեմանին առաջարկվել է ներկայացնելու 1976 թվականի խաղերը՝ որպես «պարզության խաղեր»։ Այն դիտվել էր նաև որպես հաջողակ թալիսման կանխելու ձյան պակասը, որը վնասել էր 1964 թվականի ձմեռային օլիմպիական խաղերը ։
Պարգևատրված մեդալներ
Մեդալներով պարգևատրվել են 6 մարզաձևերում (10 ենթակարգ) վիճարկվող 37 միջոցառումներում։ Սառցե պարը արել է իր օլիմպիական առաջին դեբյուտը։
Մասնակից երկրներ
1976 թվականի ձմեռային օլիմպիական խաղերին մասնակցել է 37 երկիր։ Այս խաղերը վերջինն էին, որ Չինաստանի Հանրապետությունը (Թայվան) մասնակցել է Չինաստանի Հանրապետության դրոշի և անվան տակ։ Այն բանից հետո, երբ միջազգային հանրության մեծ մասը Չինաստանի Ժողովրդական Հանրապետությունը ճանաչեց որպես ամբողջ Չինաստանի լեգիտիմ կառավարություն, Չինաստանի Հանրապետությունը ստիպված էր մրցել Չինական Թայբեյի անվան տակ՝ փոփոխված դրոշի ներքո և իր պետական օրհներգի փոխարեն օգտագործել իր ազգային դրոշն ու օրհներգը։ Անդորրան և Սան Մարինոն մասնակցել են իրենց առաջին Ձմեռային օլիմպիական խաղերին։
Զղջում (ֆիլմ)
Զղջում (მონანიება, Покаяние), խորհրդային գեղարվեստական ֆիլմ, որ նկարահանվել է 1984 թվականին ռեժիսոր Թենգիզ Աբուլաձեի կողմից դեռ ԽՍՀՄ-ում վերակառուցման սկսումից առաջ։ Էկրան է բարձրացել 1987 թվականի հունվարին։
1987 թվականին ֆիլմը Կաննի կինոփառատոնում արժանացել է գրան-պրիի, իսկ 1988 թվականին հաղթել է «Նիկա» մրցանակաբաշխության վեց անվանակարգերում, այդ թվում նաև որպես Լավագույն ֆիլմ։
Ռեժիսորական եռագրության երրորդ ֆիլմն է («Աղաչանք» - «Ցանկությունների ծառ» - «Զղջում»)։
Սյուժե
Քաղաքում թաղում են նրա նախկին ղեկաղար Վառլամ Արավիձեին։ Սակայն առավոտյան Արավիձեի դին գտնում են նրա որդու տան առաջ։ Եվ դա կրկնվում է օրեր շարունակ։ Պարզվում է, որ շքեղ թաղման ժամանակ ոչ բոլորն են տխուր։
Մի գիշերը Վառլամ Արավիձեի գերեզմանի մոտ հսկողություն է կատարվում, որին մասնակցում է նաև նրա թոռը՝ Թոռնիկեն։ Երբ անհայտ մեկը մոտենում է գերեզմանին, որպեսզի հերթական անգամ հանի դին, Թոռնիկեն կրակում է նրա վրա ու վիրավորում։ Պարզվում է, որ անհայտ գերեզմանափորը Քեթևան Բարաթելի անունով մի կին է։ Դատարանում նա ներկայացնում է իր ընտանիքի պատմությունը և այն, թե ինչ դեր է ունեցել Վառլամ Արավիձեն իր հարազատների կործանման գործում։
Երբ Քեթևանն ութ տարեկան է եղել, քաղաքում իշխանության գլուխ է անցել Վառլամ Արավիձեն, որը կեղծ մատնությամբ ձերբակալել է Քեթևանի նկարիչ հորը, իսկ հետո նաև նրա մորը՝ Նինոյին։ Հետագայում բացահայտվում է, որ Վառլամ Արավիձեի ղեկավարության տարիներին քաղաքում մասսայաբար տեղի են ունեցել քաղաքական բռնաճնշումներ, որոնց զոհ են դարձել մեծ թվով անմեղ մարդիկ։
Խորապես ազդվելով այդ դեպքերից ու իր հոր՝ Ավել Արավիձեի անտարբերությունից, ով փորձում էր արդարացնել Վառլամ Արավիձեի գործողությունները, Թոռնիկեն ինքնասպանություն է գործում։ Դրանից հետո Ավել Արավիձեն ինքն է գերեզմանից հանում հոր դին ու ցած նետում ժայռից։
Արտաքին հղումներ
Կատեգորիա:Թենգիզ Աբուլաձեի ֆիլմեր Կատեգորիա:Վրացական ֆիլմեր Կատեգորիա:Խորհրդային ֆիլմեր Կատեգորիա:«Վրացֆիլմ» ստուդիայի ֆիլմեր Կատեգորիա:Վրացերեն ֆիլմեր Կատեգորիա:1984 ֆիլմեր Կատեգորիա:Խորհրդային դրամա ֆիլմեր
Օսլան
Օսլան, գետ Տիգրիսի ձախակողմյան վաակը։ Սկիզբ է առնում Դիարբեքիր քաղաքից մոտ 50 կմ հյուսիս֊արևմուտք Հայկական Տավրոս լեռնահամակարգի հարավային ճյուղավորումներից, հոսում հյուսիս-հարավ ուղղությամբ և Դիարբեքիր քաղաից մոտ 35 կմ արևելք, Բիսմիլ գյուղի մոտ միանում է Տիգրիսին։ Նշանակված Լ Կովկասի 5-վերստանոց քարտեգում։ Հավանաբար՝ Ասլւսն ։
Ծանոթագրություններ
Կատեգորիա:Թուրքիայի գետեր Կատեգորիա:Դիարբեքիրի նահանգ Կատեգորիա:Տիգրիս գետի վտակներ
Exology Chapter 1: The Lost Planet
Exology Chapter 1։ The Lost Planet (ոճավորված որպես EXOLOGY CHAPTER 1։ THE LOST PLANET), հարավկորեական EXO բոյ բենդի համերգային ալբոմը։ Այն թողարկվել է 2014 թվականի դեկտեմբերի 22-ին, S.M. Entertainment-ի կողմից ։ Այն ունի 2 CD-ի և ընդհանուր 36 երգ (1 CD և 18 երգ), այդ թվում՝ անդամների անհատական երգերը և մի քանի ստուդիական երգերի ռեմիքս տարբերակներ (ռեմիքս կորեերեն և չինարեն/ չինարեն և կորեերեն)։ Ալբոմը թողարկվել է երկու տարբերակով՝ հասարակ տարբերակ և հատուկ տարբերակ ։
CD 2
Notes։ Բոնուսային են՝ "Black Pearl (վերադասավորված) (ստուդիական տարբերակ)", "Love, Love, Love (ակուստիկ տարբերակ) (Studio Version)", "Wolf (Stage Version) (ստուդիական տարբերակ)", "Growl (ստուդիական տարբերակ) (Stage Version)" և "December, 2014 (The Winter's Tale)" երգերը:
Արտաքին հղումներ
Կատեգորիա:EXO խմբի ալբոմներ Կատեգորիա:2014 ալբոմներ
Բուրսա
Բուրսա (Bursa, կամ Պրուսա Προύσα), խոշոր քաղաք Թուրքիայի հյուսիսարևմտյան մասում։ Այն իր մեծությամբ չորրորդն է՝ Ստամբուլից, Անկարայից և Իզմիրից հետո։ Բնակչությունը՝ ։
Բնակչություն
2000 թվականի մարդահամարի համաձայն Բուրսայի բնակչությունը հասել է 1 194 687-ի, իսկ բնակչության մեծամասնությունը կազմում են թուրքեր։ Մինչ XX դարը տարածված էր քաղաքի հունական անվանումը՝ Պրուսա (Προύσα, Պրուսա), ինչպես նաև Բրուսա։ Թուրքեր քաղաքին անվանում են նաև Եշիլ Բուրսա (Yeşil Bursa — «Կանաչ Բուրսա»)։
1912 թվականին քաղաքում բնակվում էին՝
Պատմություն
395 թվականից մինչև 1326 թվականը քաղաքը գտնվել է Բյուզանդական կայսրության կազմում, իսկ 1326 թվականին՝ բյուզանդացիների ջախջախումից հետո, քաղաքն անցել է Օսմանյան կայսրության կազմի մեջ։
1326-1365 թվականներին եղել է Օսմանյան կայսրության մայրաքաղաքը։ Այնուհետև մայրաքաղաք է դարձել Ադրիանապոլիսը, բայց Բուրսան չի կորցրել իր նշանակությունը որպես կայսրության առևտրային և հոգևոր կենտրոն։ Սուլթան Բայազիդ I-ը քաղաքում կառուցել է նախ Յըլդըրըմ Քըլլիեսի մզկիթը, ապա` Մեծ մզկիթը։ 1402 թվականին Մուհամմադ Սուլթան Միրզան հրդեհել է քաղաքը ։ Սակայն Բուրսան վերականգնվել է և մնացել կայսրության կենտրոններից մեկն ընդհուպ մինչև Կոստանդնուպոլսի անկումը։ 1487 թվականին նրա բնակչությունը կազմել է 45 հազար մարդ ։
Օսմանյան կայսրության օրոք քաղաքը հայտնի էր մետաքսե իրերով։
Քաղաքը մեծապես տուժել է 1855 թվականի փետրվարի 28-ի և ապրիլի 11-ին երկրաշարժերից, ինչպես նաև սարսափելի հրդեհից ։
1923 թվականին Թուրքիայի Հանրապետության հռչակումից հետո Բուրսան դարձել է Թուրքիայի արդյունաբերական կենտրոններից մեկը։ Դա ուղեկցվել է բնակչության աճով (1927 թվականից 2015 թվականներին քաղաքի բնակչությունը աճել է երեսուն անգամ՝ 61 հազար մարդից հասնելով 1,184 հազարի), ինչի շնորհիվ Բուրսան դարձել է Թուրքիայի չորրորդ քաղաքը բնակչության թվաքանակով։
Տեսարժան վայրեր
Քաղաքի գլխավոր տեսարժան վայրերը համարվում են Ուլուդաղ լեռան լեռնադահուկային հանգստավայրերը, Կանազ մզկիթը, Կանազ դամբարանը, ինչպես նաև կանաչ բուլվարները և այգիները, որոնք տարածված են ամբողջ քաղաքով մեկ։ Բուրսայում քրիստոնեական միակ եկեղեցին վերականգնվել է 2002- 2004 թվականներին՝ քրիստոնյաների կազմակերպած ցույցի արդյունքում ։
Տրանսպորտ
2002 թվականին քաղաքում բացվել է Բուրսայի մետրոպոլիտենը։ Գոյություն ունի այսպես կոչված «նոստալգիկ տրամվայ», կառուցվում է նաև ժամանակակից տրամվայի գիծ։ Ստամբուլին մոտ գտնվելու պատճառով քաղաքի բնակիչները օգտվում են Աթաթուրքի անվան միջազգային օդանավակայանից և Սաբիհա Գյոքչենի անվան միջազգային օդանավակայանից։
Կրթություն
Բուրսայում կան երկու պետական և մեկ մասնավոր բարձրագույն ուսումնական հաստատություններ։ Ուլուդաղի համալսարանը, որը հիմնվել է 1975 թվականին, համարվում է քաղաքի ամենահին բարձրագույն ուսումնական հաստատությունը։ Այս համալսարանը մինչև 1982 թվականը կոչվում էր «Բուրսայի համալսարան», ուր կրթություն էր ստանում մոտ 47 000 ուսանող։
Սպորտ
Տեղական ֆուտբոլային ակումբը՝ «Բուրսասպորը» համարվում է 2009- 2010 թվականներին Թուրքիայի չեմպիոնը։ Ֆուտբոլային ակումբի տնային մարզադաշտը Թիմսահ Արենան է, որը կառուցված է կոկորդիլոսի տեսքով ։
Սանկոնակ
Սանկոնակ (Senconac), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09287։
Բնակչություն
Համայնքի բնակչությունը 2008 թվականին կազմում էր 5 մարդ։
Տնտեսություն
2007 թվականի տվյալներով 2 աշխատունակ տարիքի մարդկանցից (15-64 տարեկան) 2-ը տնտեսապես ակտիվ էին ։
Արտաքին հղումներ
Կատեգորիա:Ֆրանսիայի համայնքներ
Պանչ (երգչուհի)
Բե Ջին Յոնգ (հանգըլ.배진영, ), ավելի հայտնի է իր բեմական անվամբ` Պանչ, հարավկորեացի երգչուհի։ Նա առավել հայտնի է տարբեր հեռուստատեսային սերիալների սաունթրեկներով։ Հատկապես «Sleepless Night»` «Ամեն ինչ լավ է, սա սեր է» (2014),«Everytime»`«Արևի հետևորդները» (2016) և «Stay with Me»` «Պահապան։ Միայնակ և Մեծ Աստվածը» (Գոբլին)(2016):
Ծանոթագրություններ
Կատեգորիա:21-րդ դարի երգչուհիներ Կատեգորիա:Հարավկորեացի երգչուհիներ Կատեգորիա:Հարավկորեացի երաժիշտներ Կատեգորիա:Բեմական կեղծանուններ
Սամ (կոմունա)
Սամ (Sem), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Վիկդեսո կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09286։
Բնակչություն
Համայնքի բնակչությունը 2008 թվականին կազմում էր 29 մարդ։
Տնտեսություն
2007 թվականի տվյալներով 20 աշխատունակ տարիքի մարդկանցից (15-64 տարեկան) 10-ը տնտեսապես ակտիվ էին, 10-ը անգործունակ (ակտիվության ցուցանիշը 50,0 %, 1999 թվականին եղել է՝ 50,0 %)։ 10 աշխատունակ բնակիչներից 6-ը աշխատում էին (4 տղամարդ և 2 կին), անաշխատանք էին 4-ը (տղամարդ)։ 10 անգործունակ մարդկանցից 1-ը աշակերտներ կամ ուսանողներ են, 7-ը թոշակառու, 2-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ադոլֆս Աբելե
Ադոլֆս Աբելե (Ādolfs Ābele), լատվիացի կոմպոզիտոր և երգչախմբի դիրիժոր։
Առաջին համաշխարհային պատերազմի ընթացքում եղել է լատիշ հրաձիգների 4-րդ գնդի կապելմեյստեր։ Պատերազմից հետո բնակություն է հաստատել Ռիգայում, 1918 թվականին որպես կրկնուսույց ընդունվել է Ազգային օպերայի թատրոն։ 1919-1924 թվականներին որպես երգեհոնահար դասավանդվել և աշխատել է Լիեպայայում, 1922 թվականից եղել է Լիեպայայի ժողովրդական կոնսերվատորիայի առաջին տնօրենը ։ 1924–1944 թվականներին դասավանդել է Լատվիայի կոնսերվատորիայում, 1938 թվականից՝ որպես պրոֆեսոր։ Միաժամանակ, 1927 թվականից եղել է Լատվիայի «Ձիեսմուվարա» երգչախումբի դիրիժոր, դրա կազմում շրջագայել է սկանդինավյան և բալթյան երկրներում։ Եղել է VII, VIII և IX լատվիական երգի տոնների գլխավոր դիրիժորը։
1944 թվականին լքել է Լատվիան, Երկրորդ համաշխարհային պատերազմի ավարտից հետո ապրել է Գերմանիայում՝ Նեքարի Էսլինգենում, որն ընդունվել է բազմաթիվ տեղահանվածների Լատվիայից։ 1950 թվականին մեկնել է ԱՄՆ, աշխատել որպես երգեհոնահար։ Եղել է Էսլինգենում Լատվիական երգի տոնի (1947 թ.) և ԱՄՆ-ում Լատվիական երգի երկրորդ տոնի գլխավոր դիրիժորը (Չիկագո, 1958)։
Աբելեի՝ որպես կոմպոզիտորի, ստեղծագործական ժառանգության հիմքը կազմում են ավելի քան 70 երգչախմբային a cappella ստեղծագործություն։ Նա նաև ունի մոտ 40 երգ, մի շարք սիմֆոնիկ ստեղծագործություններ։
Արտաքին հղումներ
Կատեգորիա:Սանկտ Պետերբուրգի կոնսերվատորիայի շրջանավարտներ Կատեգորիա:Լատիշ կոմպոզիտորներ Կատեգորիա:Լատիշ դիրիժորներ
Գործ №...
Գործ №… (Дело №…), խորհրդային մուլտիպլիկացիոն ֆիլմ մեծահասակների համար, նկարահանված 1964 թվականին։ Ֆիանա Եպիֆանովայի ռեժիսորական դեբյուտն է։
Սյուժե
Մրջնաբնի կյանքն ընթանում էր իր հունով։ Բոլոր մրջյունները աշխատում էին առանց ջանք խնայելու։ Միայն մի ծույլ մրջյուն չէր ուզում աշխատել և պահը որսալով, գնում է զբոսնելու։ Ճանապարհին նրան հանդիպում է Բոռը, ով նրան առաջարկում է միասին «հեշտ կյանք» ապրել։ Նրանք թիթեռների հետ գնում են ռեստորան, որտեղ ուրախանում են այնքան ժամանակ, քանի դեռ նրանց չեն բերում հաշիվը, որը նրանք ի վիճակի չեն լինում վճարել։ Բայց դրությունը փրկում է Բզեզը, ով վճարում է նրանց փոխարեն։ Այս ծառայության դիմաց նա խնդրում է օգնել իրեն ու Սարդին` թալանել մեղուների փեթակը։ Գիշերը, դիմակներ դնելով, հանցագործներն իրականացնում են ծրագիրը, սակայն գողոնը հեռու տանել չեն հասցնում։ Խուզարկու մեղուն գտնում է նրանց հետքերը։ Մեղուները և մրջյունները բռնում են գողերին և դատապարտում արժանի պատժի։
Ծանոթագրություններ
Կատեգորիա:Խորհրդային մուլտֆիլմեր Կատեգորիա:1964 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Մանդելա և դը Կլերկ
Մանդելա և դը Կլերկ (Mandela and de Klerk), դրամատիկ հեռուստաֆիլմ՝ ստեղծված 1997 թվականին ռեժիսոր Ժոզեֆ Սարջենտի կողմից։ Գլխավոր դերերում նկարահանվել են Սիդնի Պուատյեն և Մայքլ Քեյնը ։ Ֆիլմը ցուցադրվել է փետրվարի 17-ին «Showtime» հեռուստաալիքով ։
Սյուժե
Ֆիլմում ներկայացվում են երկու հակադիր կողմերի բանակցությունների դրամատիկ իրադարձությունները, որին մի կողմից մասնակցում էր՝ Աֆրիկյան ազգային կոնգրեսը՝ ի դեմս Նելսոն Մանդելայի (Սիդնի Պուատյե), մյուս կողմից՝ աֆրիկաներյան Ազգային կուսակցությունը ՀԱՀ նախագահ Ֆրեդերիկ Վիլհելմ դը Կլերկի գլխավորությամբ։ Արդյունքում դը Կլերկն սկսում է բարեփոխումներ, որոնք չեղարկում են ապարտեիդը, 1990 թվականին Մանդելան ազատ է արձակվում 30 տարի բանտում գտնվելուց հետո, իսկ 1992 թվականին նրանք միասին արժանանում են Խաղաղության Նոբելյան մրցանակի Հարավային Աֆրիկայում բազմառասայական դեմոկրատիայի անցնելու հանրավորություն ստեղծելու համար  ։
Քննադատություն
«Los Angeles Times» պարբերականից Հովարդ Ռոզենբերգն ասել է, որ թեև ֆիլմը նկարահանվել է Հարավաֆրիկյան Հանրապետությունում, այն պաշտոնական հավանության չի արժանացել հավանաբար նրանում սևամորթների ու սպիտակամորթների բռնությունների ցուցադրման համար։ Նա նաև նշել է, որ «....Դը Կլերկը համեմատաբար բարենպաստ կողմից է պատկերված, թեև նախորդ տարի հրապարակավ մեղադրվել էր տխրահռչակ ապարտեիդային սպանությունների մեջ՝ իմանալով մահվան էսկադրոնների մասին, որոնք ահաբեկել են սևամորթներին այդ ժամանակաշրջանում։ Դը Կլերկը հերքել է մեղադրանքները, չնայած պնդել է Քեյփթաունի հանձնաժողովում, որ սևամորթների համար «հսկայական օգուտներ» են եղել սպիտակ վարչակարգի քաղաքականությունից» ։
Հայտնի ֆանտաստ գրող Ջեն Վառլին, խորհուրդ տալով դիտել ֆիլմը վարպետ դերսաններ Պուատյեի ու Քեյնի մասնակցությամբ, նշել է.
Ես սա գրում եմ Նելսոն Մադելայի մահվանից մեկ օր անց, և ամբողջ աշխարհն է սգում։ ԱՄՆ բոլոր կենդանի նախագահները (բացառությամբ Ջորջ Բուշ կրտսերի, որի առոջղությունն այնքան էլ լավ չէ) պատրաստվում են գնալ հուղարկավորության, և հավանաբար աշխարհի մյուս առոջնորդների մեծ մասը ևս։ Դրոշները խոնարհված են մինչև կեսը, և ես չեմ կարող հիշել նման բան որևէ ոչ ամերիկացու համար։ Սենատորներն ու կոնգրեսմենները որոնք դեմ էին քվերակել ապարտեիդի դեմ ուղղված օրինագծին 80-ականներին, երբ Ռոնալդ Ռեյգանը սատարում էր Հարավային Աֆրիկային, հիմա նրա համար ներբողներ են երգում, գրողի տարած երեսպաշտներ։ Ինչ վերաբերում է ինձ, ես նրան համարում եմ իմ ոչ շատ հերոսներից մեկը... և ես կարող եմ հաշվել իմ հերոսներին մի ձեռքիս մատների վրա, ու հավանաբար բութ մատս էլ պետք չի գա։ Ո՞վ կարող էր պատկերացնել, որ ցանկացած ոք կարող է այդ հետամնաց երկիրը՝ իր ամբողջ ատելությամբ, զանգվածային սպանություններով ու բանտերում կատարվող վայրագություններով, տանել փոքրամասնության իշխանության ավարտի և ազատ ընտրությունների սկզբնավորման։ Եվ նա դա արեց ոչ վրեժով, այլ հաշտությամբ։ Մարդկանց թույլ տրվեց խոստովանել իրենց հանցանքներն ու ներում ստանալ։ Ինչպիսի՜ հայեցակարգ։ Ես երբեք չէի մտածի, որ դա կաշխատի, բայց դա, թվում է, առաջ գնաց բավական հաջող։ Իհարկե, Հարավային Աֆրիկային սպասում է երկար, երկար ժանապարհ դեպի խաղաղություն, և շատ մարդիկ հեռու են բարգավաճումից, իսկ Մանդելայի ղեկավարությունը վատն էր... ԲԱյց ես իսկապես հավատում եմ, որ նա կանխեց ռասայական պատերազմը, որ կարող էր տեղի ունենալ։
Ծանոթագրություններ
Կատեգորիա:1997 ֆիլմեր Կատեգորիա:Ամերիկյան դրամա ֆիլմեր Կատեգորիա:1990-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան հեռուստաֆիլմեր
Գենադի Լադիժենսկի
Գենադի Լադիժենսկի (Ладыженский, Геннадий Александрович, ), ռուս նկարիչ, գեղանկարիչ-բնանկարիչ, Սանկտ Պետերբուրգի գեղարվեստի ակադեմիայի ակադեմիկոս։
Կենսագրություն
Ծնվել է գավառական գրագրի ընտանիքում։ Հայրը Ալեքսանդր Լադիժենսկին էր, մայրը՝ Եկատերինա Նևզորովան ։
Սովորել է Սանկտ Պետերբուրգի գեղարվեստի ակադեմիայի ճարտարապետության բաժինը։ 1872 թվականին պատրաստել է 16-րդ դարի եկեղեցիների գծագրեր և ջրաներկային նկարներ Յարոսլավլում, Կոստրոմայում և Նիժնի Նովգորոդում։ Ավելի ուշ եղել է պրոֆեսոր Մ. Կլոդտի աշակերտը և նրա մոտ սովորել բնանկարչությոին։ Լադժինսկու` նկարիչ դառնալու մեջ մեծ դեր են ունեցել Իվան Շիշկինը, Իվան Կրամսկոյը և Կիրիակ Կոստանդին։
1897 թվականին ստացել է 2-րդ աստիճանի նկարչի կոչում։ Դասավանդել է Օդեսայի գեղեցիկ արվեստների միության նկարչական դպրոցում։ Աշխատել է ինչպես յուղաներկով, այնպես էլ` ջրաներկով։ Նրա նկարներից կարելի է առանձնացնել «Երկաթուղային կամուրջը Մարիցեում, որը գրավվել է 1878 թվականի հունվարի 4-ին գործող բանակի ավանգարդի կողմից», «Բարոբոշկու կամուրջ և կանգառ Սերետում, որը գրավվել է 1877 թվականին, թուրքերի դեմ պատերազմ հայտարարելու օրը», «1899 թվական, Խաջիբեյ» (գտնվում է Օդեսայի գեղարվեստի թանգարանում), «Օտավան տափաստանում», «Ձկնորսները» (գտնվում է Տրետյակովյան պատկերասրահում), «Հավեր» (նույն տեղում), «Պետերբուրգում» (նույն տեղում) և «Վաղ գարուն» կտավները։
1891 թվականին Ալեքսանդր III-ի հրամանով պարգևատրել է երրորդ աստիճանի Սուրբ Ստանիսլավի շքանշանով, 1896 թվականին Նիկոլայ II-ը պարգևատրել է նրան Սուրբ Ստանիսլավի երկրորդ աստիճանի շքանշանով ։
Ստեղծել է հարյուրավոր նկարներ, դաստիարակել է տասնյակ աշակերտներ, որոնց մեջ էին Բ. Անիսֆելդը, Յու. Բերշադսկին, Պ. Նիլուսը, Ա. Շովկունենկոն, Ի. Շուլգան և շատ ուրիշներ։
Սեփական հավաքածու
Իր կյանքի ընթացքում հավաքել է հարավեվրոպական գեղանկարչության հարուստ հավաքածուներ և հնաոճ իրեր։ 1914 թվականին վերադառնալով Կոլոգրիվ` նա հավաքածուն կտակել է քաղաքին ։ Հավաքածուն հիմք է դարձել հեղափոխությունից հետո Կոլոգրովի երկրագիտական թանգարանի բացման համար ։
Արտաքին հղումներ
Կատեգորիա:20-րդ դարի ռուս նկարիչներ Կատեգորիա:Բնանկարիչներ Կատեգորիա:Ռուս նկարիչներ Կատեգորիա:Գեղարվեստի կայսերական ակադեմիայի ակադեմիկոսներ
Թերեզա Բլանշար
Թերեզա Բլանշար (Thérèse Blanchard, ), լեհական ծագմամբ ֆրանսիացի նկարիչ Բալտյուսի (նկարչի իրական անունը՝ Բալտազար Կլոսովսկի դե Ռոլա) տասնյակ կտավների համար 1935-1939 թվականներին որպես բնորդուհի հանդես եկած փարիզցի աղջնակ։ 20-րդ և 21-րդ դարերի սահմանագծին նրա անձը գրավել է հետազոտողների տարբեր երկրներից։ 1998 թվականին լույս է տեսել գերմանական ծագում ունեցող ամերիկացի հետազոտող Սաբինա Ռևալդիի՝ Թերեզա Բլանշարին նվիրված հոդվածը։ Իսպանացի հոգեվերլուծաբան Անա Մարիա Տրուխիլյո դե Շիվերի ատենախոսության գլուխներից մեկի հոդվածը նույնպես նվիրված է աղջկան ու Բալտյուսի՝ աղջկան պատկերող նկարներին։ 2013 և 2017 թվականներին տեղի են ունեցել ցուցահանդեսներ, որտեղ հավաքվել են Բալտյուսի բոլոր հայտնի կտավները, որոնցում պատկերված է եղել Թերեզան։
Գրականություն
Կատեգորիա:Բնորդուհիներ
Դոնդար Ղուշչու
Դոնդար Ղուշչու (Dondar Quşçu), գյուղ Ադրբեջանական Հանրապետության Թովուզի շրջանում։
Յանգ Սե Ջոնգ
Յանգ Սե Ջոնգ, հարավկորեացի դերասան և մոդել։ Որպես մոդել սկսել է աշխատել 2011 թվականից։ Յանգը հայտնի է դարձել «Ռոմանտիկ բժիշկը» հեռուստասերիալի միջոցով, որն էլ իր դեբյուտն էր։
Դոնդար Ղուշչու
Պատմություն
Գյուղը հիմնադրվել է ԽՍՀՄ ժամանակաշրջանում ։
Յանգ Սե Ջոնգ
Վաղ կյանք
Յանգ Սե-ջոնգը ծնվել է 1992 թվականի դեկտեմբերի 23-ին Անյանգ քաղաքում։ Ավագ դպրոցում սովորելու առաջին տարվա ընթացքում նա աշխատում էր DVD-ի և գրքերի խանութում։ Իսկ երկրորդ տարվա ընթացքում Յանգը սկսում է երազել դերասան դառնալու մասին։ 2012 թվականին Յանգն ընդունվում է Կորեայի արվեստի ազգային համալսարան ։
Դոնդար Ղուշչու
Աշխարհագրություն
Գտնվում է Տավուշ քաղաքից 4 կմ հարավ՝ Եկեղեցաջուր (Քիլիսասույու) գետակի ափերին ։ Ծովի մակերևույթից 460-490 մետր բարձրության վրա է։
Յանգ Սե Ջոնգ
Կարիերա
Saimdang, Memoir of Colors ֆիլմում նկարահանվելուց մեկ ամիս անց նա նկարահանվում է «Ռոմանտիկ բիշկը» հեռուստասերիալում, որի վարկանիշը շատ բարձր էր, այդ հեռուստասերիալում նկարահանվելով նա կատարեց իր առաջնախաղը։ Նա ուշադրություն է գրավում Յու Յոն-սեոկի դերը կատարելուց հետո  ։ 2017 թվականի հունվարին նա նկարահանվում է Սոնգ Սունգ-հյոնի և Լի Յոնգ-էյի դերերում SBS հեռուստաալիքի «Saimdang, Memoir of Colors» պատմական հեռուստասերիալում  ։ Նույն տարում նա նաև նկարահանվում է OCN հեռուստաալիքի « Դուել» հեռուստասերիալում ։ Դրանից հետո նա սկսվում է նկարահանվել «Temperature of Love» հեռուստասերալում Հա Մյունգ-հի հետ, ով նրան հրավիրում է նկարահանվելու «Ռոմանտիկ բժիշկը» հեռուստասերիալում ։
Ծանոթագրություններ
Կատեգորիա:Հարավկորեացի դերասաններ Կատեգորիա:Հարավկորեացի մոդելներ
Դոնդար Ղուշչու
Բնակչություն
Համաձայն 2009 թվականի մարդահամարի գյուղի բնակչությունը կազմում է 3754 մարդ ։ 1977 թվականին ունեցել է 1921 բնակիչ ։
Ծանոթագրություններ
Կատեգորիա:Թովուզի շրջանի բնակավայրեր Կատեգորիա:Տավուշ գավառի բնակավայրեր
Բրաունի համալսարան
Բրաունի համալսարան (Brown University), ԱՄՆ-ի ամենահեղինակավոր մասնավոր բուհերից մեկը, որը գտնվում է Ռոդ Այլենդ նահանգի Փրովիդենս քաղաքում։ Ամենահին ազգային համալսարանների շարքում յոթերորդն է և ինը գաղութային բուհերից մեկը։ Հիմնադրվել է 1764 թվականին որպես Ռոդ Այլենդի քոլեջ։ 1804 թվականին վերանվանվել է համալսարանի շրջանավարտներից և Բրաունի ընտանիքի անդամներից մեկի՝ Նիկոլաս Բրաունի պատվին, ում ընտանիքը մեծ դեր խաղաց համալսարանի կազմակերպման և կառավարման գործում։
Ընդգրկված է էլիտար Բաղեղի լիգայում։ 1933 թվականից Ամերիկյան համալսարանների ասոցիացիայի անդամ է։ 2015 թվականին Բրաունի համալսարանը Աշխարհի համալսարանների ակադեմիական վարկանիշում 75-րդն էր և ըստ Forbes-ի ԱՄՆ-ի լավագույն համալսարանների շարքում զբաղեցնում է 8-րդ հորիզոնականը ։ Բրաունի համալսարանը հայտնի է իր անսովոր ուսումնական ծրագրով՝ այսպես կոչված Նոր ծրագրով, որի սկիզբը դրվել է 1969 թվականին։ Ըստ այդ ծրագրի ուսանողները կարող էին ընտրել մի շարք առարկաներ (ոչ պարտադիր առարկաներ) և ստուգարք ստանալ ցանկացած առարկայից, եթե դա նրանց ավելի էր դուր գալիս։
Բացի այդ, համալսարանը միակ ամերիկյան համալսարանն է, որն ունի Եգիպտագիտության և Մաթեմատիկայի պատմության ֆակուլտետ։
Համալսարանի կառուցվածք
Համալսարանը բաղկացած է երեք հիմնական ակադեմիական ստորաբաժանումներից.
Արտաքին հղումներ
Կատեգորիա:Ամերիկյան համալսարանների ասոցիացիա
Միխայիլ Ալաֆուզո
Միխայիլ Ալաֆուզո (Михаил Иванович Алафузо, ), խորհրդային զորապետ, կոմկոր։
Կենսագրություն
Միխայիլ Ալաֆուզոն ծնվել է 1891 թվականին Նիկոլաևում, ծովային սպայի ընտանիքում։ Մասնակցել է Առաջին համաշխարհային պատերազմին, ծառայությունն անցել է Բելոստոկի 50-րդ հետևակային գնդում, 1916 թվականի սկզբում ուներ պոդպորուչիկի կոչում, 1917 թվականին ստանում է շտաբս-կապիտանի կոչում։
1918 թվականի սկզբում զորակոչվում է Կարմիր բանակ, Քաղաքացիական պատերազմի մասնակից է ։ Եղել է Հյուսիսային-Ուրալ-Սիբիրական ռազմաճակատի օպերատիվ վարչության պետը (28.07.- 30.08.1918), 3-րդ բանակի շտաբի պետը (30.08.1918-1.1919 և 2.05- 5.12.1920), 1918 թվականի օգոստոս-հոկտեմբերին եղել է նույն բանակի հրամանատար։ Եղել է Հանրապետության զինված ուժերի հաշվառման և կազմակերպական հանձնաժողովի անդամ (1.1919-04.1920), Հարավ-Արևմտյան ռազմաճակատի շտաբի պետի օգնական (6-28.12.1920), Կիևյան ՌՕ-ի շտաբի պետը։ Կրթությունը` բարձրագույն, ավարտել է Գլխավոր Շտաբի ակադեմիան։ Ձերբակալվել է 1937 թվականի ապրիլի 15-ին լրտեսության, վնասարարության և հակահեղափոխական տեռորիստական կազմակերպությանը մասնակցելու մեղադրանքով։ Մայիսի 22-ին ձերբակալված Մարշալ Տուխաչևսկու հունիսի 1-ի ցուցմունքում մեղադրվում է գերմանական հետախուզությանը տեղեկատվություն տրամադրելու համար։ Ընդգրկվել է ՆԳԺԿ օրգանների կողմից նախապատրաստված, ԽՍՀՄ Գերագույն դատարանի Ռազմական Կոլեգիային ներկայացման ենթակա այսպես կոչված «ստալինյան ցուցակների» մեջ ։ Ցուցակում դասակարգվել է 1-ին դասում, որը սանկցավորվում էր պատժի առավելագույն չափով` գնդակահարությամբ։ 1937 թվականի հուլիսի 10-ի ցուցակը, որում ընդգրկված էր Ալաֆուզոյի ազգանունը, հաստատվել է անձամբ Ստալինի և Մոլոտովի կողմից ։
1937 թվականի հուլիսի 13-ին ԽՍՀՄ Գերագույն դատարանի Ռազմական Կոլեգիայի որոշմամբ դատապարտվում է պատժի առավելագույն չափին` գնդակահարության և նույն օրը դատավճիռը ի կատար է ածվում։ Աճյունը թաղված է Դոնի գերեզմանատանը ։ Արդարացվել է ԽՍՀՄ Գերագույն խորհրդի ռազմական կոլեգիայի 22.11.1960 թվականի որոշմամբ։
Արտաքին հղումներ
Կատեգորիա:Ռուս ռազմական գործիչներ Կատեգորիա:Առաջին համաշխարհային պատերազմի մասնակիցներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Սուրբ Ստանիսլավի 3-րդ աստիճանի շքանշանի ասպետներ Կատեգորիա:Կարմիր դրոշի շքանշանի ասպետներ Կատեգորիա:ԽՍՀՄ-ում գնդակահարվածներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Աշխատանքային կարմիր դրոշի շքանշանի ասպետներ
Բանանի էկվիվալենտ
Բանանի էկվիվալենտ հասկացություն, օգտագործվում է միջուկային էներգիայի կողմնակիցների կողմից, այն  բնութագրում է ռադիոակտիվ աղբյուրի գործունեությունը՝ այն համեմատելով բանանի կալիումի իզոտոպների  մեջ պարունակվող կալիում-40-ի ակտիվության հետ։
Սահմանում
Բազմաթիվ սննդային ապրանքներ բնության կողմից օժտված են ռադիոակտիվությամբ և պարունակում են կալիում-40։ Կալիումի մեկ գրամում միջինում մեկ վայրկյանում քայքայվում է   32 հատ կալիում-40 (32 բեքերել կամ 865 կյուրի)։ Բանանի էկվիվալենտը սահմանում է նյութի ակտիվությունը, որը օրգանիզմ է մտնում մեկ բանան ուտելով։
Ռադիոակտիվ նյութերի արտահոսքը ատոմային էլեկտրակայաններում չափվում են պիկոկյուրիներով։ Համեմատելով այս գործունեությունը բանանի մեջ պարունակվող ռադիոիզոտոպների գործունեության հետ, թույլ է տալիս ենթագիտակցորեն գնահատել նման արտահոսքերի ռադիոակտիվ վտանգի աստիճանը, չնայած ռադիոակտիվ իզոտոպների տարբեր չափաբաժնի գործոնների, նման համեմատությունը թույլ չի տալիս չափել ռիսկի իրական մակարդակը։ Միջինում բանանը պարունակում է 0,42 գրամ կալիում ։ Բանանի մեջ պարունակվող ռադիոիզոտոպների ակտիվությունը հասնում է 3200 պիկոկյուրի՝ մեկ կիլոգրամ բանանում(130 բեքերել) կամ ավելի ստույգ 520 պիկոկյուրի (19բեքերել) 150 գրամ բանանում ։ Էկվիվալենտային չափաբաժինը 365 հատ բանանի մեջ պարունակում է 3,6 միլիբեր կամ 36 միկրոզիվերտ (մոտավորապես 0․1 միլիբեր մեկ բանանում)։ Բանանի ռադիոակտիվությունը բազմիցս առաջացրել է անօրինական ճանապարհով ռադիոակտիվ նյութերի արտահանումը  դեպի ԱՄՆ կանխող սարքի՝ «դետեկտորների իոնացնող ճառագայթման»   մոտ կեղծ տագնապներ   ։
Համեմատություն Թրի-Մայլ-Այլենդի աէկ-ի վթարի հետ
Թրի-Մայլ-Այլենդի ատոմակայանի վթարից հետո ԱՄՆ-ի միջուկային էներգիայի հանձնաժողովը տեղի կովերի կաթում հայտնաբերեց յոդ-131՝ 20 պիկոկյուրի մեկ լիտրում ։ Այս ռադիոակտիվությունը զգալիորեն քիչ է, քան սովորական բանանում ։ Այսպիսի կաթի մեկ բաժակը պարունակում է 1/75 բանանի էկվիվալենտ։
Սննդի բնական ռադիոակտիվություն
Բոլոր բնական սննդամթերքները պարունակում են շատ քիչ ռադիոակտիվ իզոտոպներ։ Միջինում մարդը սննդի միջոցով տարեկան ստանում է մոտ 40 միլիբեր ճառագայթման չափաբաժին, ինչը կազմում է տարեկան ընդհանուր չափաբաժնի 10% -ը ։ Որոշ մթերքների բնական ճառագայթման չափաբաժինները միջինից բարձր են։ Այդ սննդամթերքներից են կարտոֆիլը, լոբին, ընկույզը և արևածաղկի սերմերը ։ Համեմատաբար ավելի բարձր մակարդակ է նկատվում բրազիլական ընկույզի մեջ(ռադիոակտիվ նուկլիդների պարունակության պատճառով 40 կալիում, 226 ռադիում, 228 ռադիում), որի ռադիոակտիվությունը կարող է հասնել 12 000 պիկոկյուրի մեկ կիլոգրամում(450 բեքերել 1 կիլոգրամում) ։
Հոմեոստատիկ առարկություն
Իհարկե, բանան ուտելը չի ​​բարձրացնում մարմնում ճառագայթահարման մակարդակը, քանի որ բանանից ստացված ավելորդ կալիումը դուրս են բերում օրգանիզմից էկվիվալենտային իզոտոպները նյութափոխանակության ժամանակ։Մարդու մարմնում կալիումի ընդհանուր պարունակությունը գնահատվում է 2,5 գրամ մարմնի քաշի համար կամ 175 գրամ 70 կիլոգրամ ունեցող մարմնում։Կալիումի այդպիսի քանակությունը ունի մոտ 4-5 հազար բեքերել(մոտ 3000 բեքերել ավելի քան ածխածնի իզոտոպում) ։
Ծանոթագրություններ
Կատեգորիա:Ռադիոակտիվության չափման միավորներ Կատեգորիա:Ռադիոակտիվություն
Մեդելյին
Մեդելին, (անգլ.՝ Medellin), քաղաք Կոլումբիայում, Անտոկիա դեպարտամենտի վարչական կենտրոնը։ 1200000 բնակարան (1976)։ Գտնվում է Պորսե գետի հովտում (Կենտրոնական Կորդիլիերաներ), 1474 մ բարձրության վրա։ Մշակող (հիմնականում՝ տեքստիլ) արդյունաբերության հնագույն կենտրոն է։ Կա սննդի արդյունաբերության և ցեմենտի արտադրություն։ Մեդելինի մոտ արդյունահանվում է ոսկի և արծաթ։ Ունի համալսարան։ Հիմնադրվել է 1675 թվականին։
Ծանոթագրություններ
Կատեգորիա:Կոլումբիայի քաղաքներ Կատեգորիա:1675 թվականին հիմնադրված բնակավայրեր
Վահիդլի
Վահիդլի (Vahidli), գյուղ Ադրբեջանական Հանրապետության Թովուզի շրջանում։
Պատմություն
Գյուղը հիմնադրվել է ԽՍՀՄ ժամանակաշրջանում ։
Աշխարհագրություն
Գտնվում է Տավուշ քաղաքից 6,5 կմ հարավ-արևմուտք՝ Ախնջի գետի աջ ափին ։ Ծովի մակերևույթից 190-530 մետր բարձրության վրա է։
Բնակչություն
1976 թվականին ունեցել է 815 բնակիչ ։
Ծանոթագրություններ
Կատեգորիա:Թովուզի շրջանի բնակավայրեր Կատեգորիա:Տավուշ գավառի բնակավայրեր
Բլեքփուլ ՖԱ
Բլեքփուլ ՖԱ (անգլ.՝ Blackpool Football Club), անգլիական ֆուտբոլային ակումբ Բլեքփուլ քաղաքից։ Ներկայումս հանդես է գալիս անգլիական 4-րդ բարձրագույն դիվիզինում։ Ստեղծվել է 1887 թվականին։ 1901 թվականից ի վեր նրանց տնային մարզադաշտն է Բլումֆիլդ Ռոուդը։ Բլեքփուլի հիմնական մականունն է Seasiders(Ափամերձներ), բայց վերջինիս կոչում են նաև the 'Pool(Փուլ) ու Tangerines(Մանդարիններ) նրանց մարզահագուստի գույնի համար։
Բլեքփուլի ամենանշանավոր հաղթանակը եղել է 1953թ. Անգլիայի գավաթում հաղթանակը, որի եզրափակչում՝ «Մեթյուզի եզրափակչում», նրանք կամային հաղթանակ տարան Բոլտոնի նկատմամբ՝ 1-3 հաշվով պարտվելու ժամանակ խփելով 3 գնդակ և հաղթելով 4-3 հաշվով։ Այդ հետպատերազմյան ժամանակաշրջանում Բլեքփուլը 6 տարվա մեջ 3 անգամ դուրս եկավ Անգլիայի գավաթի եզրափակիչ, 1950-ականների ընթացքում 4 անգամ Անգլիայի բարձրագույն դիվիզիոնում տեղ է զբաղեցրել լավագույն վեցնյակում։ Ամենալավ արդյունքը գրանցեցին 1955-56թթ. մրցաշրջանում՝ զբաղեցնելով երկրորդ հորիզոնականը և զիջելով միայն Մանչեսթեր Յունայթեդին։ 1953 թվականին Բլեքփուլի 4 ֆուտբոլիստներ խաղում էին Անգլիայի հավաքականի կազմում Հունգարիայի դեմ խաղում, ինչի հետևանքով Daily Mirror-ը գրեց, որ «Բլեքփուլն է այսօր խաղում Հունգարիայի դեմ», թեև Անգլիան հայտնի պարտություն կրեց՝ 6-3 հաշվով։
Բլեքփուլը միակ անգլիական ակումբն է, որ հաղթել է ուղեգիր դեպի ավելի բարձր դիվիզիոն փլեյ-օֆֆ համակարգով։ Թիմի նշանաբանն է Progress(Առաջընթաց), ինչպես գրված է իրենց լոգոյի վրա։ Բլեքփուլն ունի տեղական մրցակցություն Պրեստոն Նորթ Էնդի հետ, որի հետ սակայն առաջնությունում չեն հանդիպել 2010 թվականի փետրվարից։
Արտաքին հղումներ
Կատեգորիա:Անգլիական ֆուտբոլային ակումբներ Կատեգորիա:Անգլիայի Պրեմիեր լիգայի ակումբներ
Մեդալ
Մեդալ (ֆրանս.` medaille, իտալ.` medaglia, լատ՝. metallum- մետաղ), նշանավոր գործիչների կամ իրադարձությունների նվիրված մետաղյա, երկու, երբեմն՝ մեկ երեսանի պատկերազարդ նշան։ Հիմնականում լինում են կլոր կամ ձվածիր, երբեմն՝ բազմանկյուն (պլակետկա)։ Առաջին անգամ թողարկվել են Իտալիայում, 14-րդ դարում, ապա նաև ուրիշ երկրներում, սկզբնապես՝ ոչ միայն պետության, այլն առանձին անձանց, ընկերությունների կողմից։ Սակայն 12-13-րդ դարեր, որպես կանոն, մեդալի թողարկման իրավունքը վերապահվում է միայն պետությանը։ Մեդալ որպես պարգև առաջին անգամ սահմանել է շվեդ Գուստավ Ադոլֆ թագավորը (17-րդ դար) սպաներին պարգևատրելու համար։ 18-րդ դարի վերջին պարգևային մեդալներ մտցվեցին Լեհաստանում, Ֆրանսիայում և Պրուսիայում, Սոֆիա թագուհու կառավարման տարիներին (1682-1689 թթ.)՝ Ռուսաստանում։ Առաջին հայատառ մեդալները երևան են եկել 17-րդ դարում։ Այնուհետև հայկական գրություններով մեդալներ են պատրաստվել 18-րդ դարում, Հոլանդիայում։
Կատեգորիա:Պարգևներ
Lionsgate
Lionsgate Entertainment Corporation, ամերիկյան մեդիա ընկերություն, որը հիմնադրվել է Վանկուվերում, և որը, մինչև իր Կալիֆոռնիա տեղափոխվելը համարվել է ամենահաջող կինոստուդիան Հյուսիսային Ամերիկայում։
Ընկերությունն ունի իր ենթաբաժինները, որոնք զբաղվում են գեղարվեստական ֆիլմերի, երգերի, հեռուստաալիքների համար նախագծների և անիմացիաների մշակմամբ և թողարկմամբ։ 2007 թվականին Lionsgate-ը ճանաչվել է անկախ ֆիլմեր արտադրող ամենահաջող ընկերությունը ։
Պատմություն
Ընկերությունը հիմադրվել է 1976 թվականին ռեժիսոր Ռոբերտ Օլթմենի կողմից Վանկուվերում։ 1981 թվականին Օլթմենը վաճառեց ընկերությունը։ 1990-ական թվականներին ընկերությունը կրել է Cinépix Film Properties Inc. (CFP) անունը։ 1997 թվականին ընկերությունը ձեռք բերվեց Ֆրենկ Գիստրաի կողմից, ով ուներ North Shore ձայնագրման ստուդիան և զբաղվում էր Mandalay Television հեռուստասերիալի արտադրությամբ։
Գիստրան որոշեց միացնել իր ղեկավարության տակ գտնվող ընկերությունները, ստեղծելով Lions Gate Entertainment։ 2006 թվականին անվանումը կրճատվեց դառնալով Lionsgate։
2000-ական թվականներին ընկերությունը զբաղված էր այլ տարբեր ընկերությունների գնմամբ, որոնք ունեին որոոշակի ֆինանսական դժվարություններ։ Մասնավորապես, 2003 թվականին գնվեց Artisan Entertainment անկախ ստուդիան։ 2012 թվականին ընկերությունը գնեց Summit Entertainment ընկերությունը՝ 412,5 միլիոն դոլլարով, ինչպես նաև իր վրա վերցրեց այդ ընկերության պարտքերը, որը կազմում է ավելի քան 500 միլիոն դոլլար ։
Արտաքին հղումներ
Կատեգորիա:Ամերիկյան կինոընկերություններ Կատեգորիա:1997 հիմնադրված ընկերություններ Կատեգորիա:1997 հիմնադրումներ Կալիֆոռնիայում Կատեգորիա:Կանադայի կինեմատոգրաֆիա Կատեգորիա:Կինոստուդիաներ Կատեգորիա:1995 հիմնադրումներ Կատեգորիա:Ժամանցի ընկերություններ Կատեգորիա:1997 Կատեգորիա:Հիմնադրումներ ԱՄՆ-ում Կատեգորիա:Lionsgate ֆիլմեր Կատեգորիա:Ամերիկյան մեդիաընկերություններ
2:22
Սյուժե
Ֆիլմը պատմում է ավիադիսպետչեր Դիլան Բրենսոնի մասին, ով ժամը 2:22-ին տեղի ունեցած առեղծվածային բռնկման պատճառով առաջացած միջադեպի ժամանակ կարողացավ կանխել երկու ինքնաթիռների բախումը։ Իրադարձությունների զարմանալի շղթայից հետո նա հանդիպում է Սառային, ում հետ միասին պարզում է ճակատագրերի խաչման վերաբերյալ դաժան իրականությունը ։
Զիգֆրիդ Բուբակ
Զիգֆրիդ Բուբակ (Siegfried Buback, ), գերմանացի իրավաբան, ով 1974 թվականի մայիսի 31-ից մինչև իր մահը եղել է Գերմանիայի գերագույն դատարանի դաշնային գլխավոր դատախազը։ Նրա սպանությունը համընկնում է Կարմիր բանակ խմբակցության անդամների կողմից իրականացվող ահաբեկչության սկզբին՝ 1977 թվականին ։